                                                                                                                                   VZOREC

Svet delavcev družbe je na seji dne …….. sprejel naslednji 

PRAVILNIK

O INTERNEM OCENJEVANJU IN DIFERENCIRANEM NAGRAJEVANJU DELA NEPROFESIONALNIH ČLANOV SVETA DELAVCEV

1. člen

Višina nagrade za delo neprofesionalnih članov sveta delavcev je odvisna od višine skupnega zneska oziroma mase sredstev za te namene, ki jih zagotavlja delodajalec s participacijskim dogovorom, in od dejanske aktivnosti posameznega člana pri opravljanju funkcije v svetu delavcev.

Skupni znesek oziroma masa sredstev za nagrajevanje dela neprofesionalnih članov sveta delavcev je zmnožek povprečne nagrade na člana, dogovorjene s participacijskim dogovorom, in števila vseh članov sveta delavcev, razen predsednika, za nagrajevanje katerega se ta pravilnik ne uporablja. Višina nagrade za delo predsednika je dogovorjena s participacijskim dogovorom. 

Dejanska aktivnost posameznega člana pri opravljanju funkcije v svetu delavcev se ocenjuje po kriterijih, določenih s tem pravilnikom.

2. člen

Ocenjevanje dejanske aktivnosti posameznih članov sveta delavcev se izvaja v obliki točkovanja po naslednjih kriterijih:

	1. udeležba na seji


	
	
	plus 100 točk

	2. neopravičena odsotnost s seje


	
	
	minus 100 točk

	3. predhodna sporočitev jasno oblikovanjih stališč do vseh točk dnevnega reda, za katere je bilo posredovano gradivo, predsedniku sveta delavcev v primeru opravičene odsotnosti s seje


	
	
	plus 50 točk

	4. zapisniško protokolirana razprava k posamezni točki dnevnega reda seje sveta delavcev


	
	
	plus 20 točk

	5. predhodna formalna konzultacija (delni zbor delavcev, sestanek delovne skupine ipd.) z delavci svoje enote o problematiki, ki je na dnevnem redu seje sveta delavcev


	
	
	plus 100 točk

	6. neupravičena odklonitev občasne delovne zadolžitve v zvezi z aktivnostjo izven sej SD po odredbi predsednika


	
	
	minus 150 točk

	7. neupravičena odklonitev stalne delovne zadolžitve v zvezi z aktivnostjo izven sej sveta delavcev po sklepu sveta delavcev


	
	
	minus 250 točk

	8. formalno poročanje delavcem svoje enote po seji SD


	
	
	plus 100 točk

	9. priprava in vodenje seje odbora ali drugega delovnega telesa sveta delavcev


	
	
	plus 150 točk

	10. sodelovanje na seji odbora ali drugega delovnega telesa sveta delavcev


	
	
	plus 75 točk

	11. uradne ure za delavce svoje enote (za vsako uro)


	
	
	plus 50 točk

	12. priprava pisnih gradiv za svet delavcev


	
	
	plus 50 do 150 točk

	13. udeležba na specializiranem izobraževanju ali posvetu za člane svetov delavcev izven podjetja     

             - do 1 dan

             - dva ali več dni                              


	
	
	

	14. 
	
	
	

	15. 
	
	
	plus 50 točk

plus 100 točk

	16. udeležba na srečanjih s predstavniki drugih svetov delavcev


	
	
	plus 50 točk

	17. sodelovanje v razgovorih (izven sej) z upravo, strokovnimi službami ali zunanjimi institucijami v funkciji člana oziroma po sklepu sveta delavcev


	
	
	plus 50 točk

	18. realizacija posebnih delovnih zadolžitev (npr. pridobitev določenih strokovnih mnenj, različne organizacijske aktivnosti ipd.)


	
	
	plus 50 do 150 točk

	19. druge aktivnosti v funkciji člana sveta delavcev izven sej sveta delavcev
	
	
	plus do 100 točk


3. člen

Ocenjevanje aktivnosti posameznih članov po kriterijih iz prejšnjega člena tekoče izvaja in o tem vodi evidenco predsednik sveta delavcev.

Na predlog predsednika ali posameznega člana lahko svet delavcev s svojim sklepom z ustreznim številom točk po svoji presoji oceni tudi druge aktivnosti posameznih članov, ki niso posebej opredeljene v prejšnjem členu.

Vsak član sveta delavcev ima pravico do vpogleda v evidenco ocen, ki jo vodi predsednik. Če se ne strinja z oceno predsednika, lahko vsak član zahteva, da o sporni oceni odloči svet delavcev s svojim sklepom.

4. člen

Delež (odstotek) v skupnem mesečnem znesku sredstev za nagrade, ki pripada posameznemu članu, je enak deležu njegovih doseženih točk po kriterijih iz 2. člena v skupnem seštevku doseženih točk vseh članov sveta delavcev.

Obračun v skladu s prvim odstavkom s opravi vsake štiri mesece, nagrade pa se skladno z njim izplačujejo naslednje štiri mesece.

5. člen

Tehnične podrobnosti v zvezi z načinom izplačevanja diferenciranih nagrad za delo neprofesionalnim članom sveta delavcev v skladu s tem pravilnikom določita predsednik sveta delavcev in predsednik uprave s posebnim dogovorom.

